**POUK SLOVENŠČINE NA DALJAVO ZA 6. RAZRED; TOREK, 2. 6. 2020**

**FANTASTIČNA PRIPOVED**

**Dragi, šestošolci!**

**Prejšnjo uro slovenščine ste večina vestno opravili dano nalogo: zapisali ste si poved o sodobni pravljici v zvezek za književnost in izbrali v SDZ eno od treh možnih fantastičnih pripovedi.**

**Današnjo uro boste v delovnem zvezku izbrano fantastično pripoved (odlomke) najprej natančno in zbrano prebrali.**

**Nato se boste pripravili na govorne predstavitve prebrane zgodbe (odlomkov).**

**Lahko si izdelate oporne točke ali oblikujete miselni vzorec, ki vam bo v pomoč pri predstavitvi.**

**Pri govornem obnavljanju prebrane zgodbe (odlomkov) bodite pozorni na tekočo, razumljivo, dovolj glasno in jezikovno pravilno predstavitev.**

**Predstavili se boste v četrtek, 4. 6. 2020, ko se spet vidimo v šoli.**

**Želim vam prijetno branje in uspešno pripravo na govorne predstavitve.**

**Irena Pak**